Anargie is op ons, waarsku Kgalema Motlanthe
STAND VAN DIE LAND
Dit voel of Suid-Afrika van die een krisis na die volgende spring: Covid, onrus, xenofobie, natuurrampe, groeiende vrese dat ons op die rand van 'n mislukte staat is. Selfs oudpres. Kgalema Motlanthe waarsku oor ''n omgewing wat deur anargie gekenmerk word'. Deur SAM MKOKELI en CARIEN DU PLESSIS.
Sam Mkokeli en Carien du Plessis
OUDPRES. KGALEMA MOTLANTHE haal die struggle-digter Keorapetse Kgositsile aan wanneer hy die kompleksiteit van die lewe in Suid-Afrika verduidelik: "The present is a dangerous place to live."
Die land "gaan tans deur 'n moeilike tyd", sê Motlanthe, wat vir agt hoë-oktaanmaande as president ingestaan het, vanaf September 2008 toe Thabo Mbeki uitgewerk is totdat Jacob Zuma as president beëdig is.
Hy oordryf nie. Vroeg in April vanjaar, toe hierdie onderhoud gedoen is, het die vigilante-groep Operation Dudula en ander xenofobiese groeperinge hulle weg deur Gauteng gewerk met die doel om buitelanders – met of sonder die nodige dokumentasie om hier te wees – landuit te dryf. ..